**Acte necesare in vederea acordarii alocatiei de sustinere a familiei**

**Legea nr. 277/2010 privind alocaţia pentru susţinerea familie**

Alocația pentru susținerea familiei este o formă de sprijin pentru familiile cu venituri reduse, ce au în creștere și îngrijire copii în vârstă de până la 18 ani și se acordă în baza Legii 277/ 2010.

BENEFICIARII

Aceste alocaţii se acordă familiilor ale căror venituri lunare pentru fiecare membru sunt **mai mici de 530 de lei** şi se calculează în funcţie de numărul de copii şi de venitul pentru fiecare membru al familiei.

Scopul acordării acestei alocaţii este acela de a **completa veniturilor familiilor** necesare asigurării unor condiţii mai bune de creștere, îngrijire şi educare a copiilor, precum şi pentru a stimula frecventare cursurilor unei forme de învăţământ de către copiii de vârstă şcolară.

Actul normativ prevede ca alocația să fie acordată atât familiilor formate din soţ, soţie şi copiii aflaţi în întreţinerea acestora **(alocaţia complementară)**, cât si familiilor formate din persoana singură şi copiii aflaţi în întreținerea acesteia **(alocația monoparentală).**De asemenea, vor fi considerați ca făcând parte din familie şi copiii adoptați, încredinţaţi în vederea adopției sau aflați în plasament familial, inclusiv la asistentul maternal profesionist ori pentru care s-a instituit tutela.

 **CUANTUMUL LUNAR**

Cuantumul lunar al alocaţiei pentru susţinerea familiei este stabilit prin raportare la indicatorul social de referinţă ISR, stabilită prin lege la 500 lei şi la situaţia acesteia (familie monoparentală sau familie formată din soţ, soţie şi copiii lor), astfel:

|  |
| --- |
| Familia formată din soţ, soţie şi copii care locuiesc împreună(**alocaţia** **complementară**) |
| Venit net mediu lunarpe membru de familie între : | 0 lei   şi   200 lei | 201 lei  şi   530 lei |
| Coeficient | Cuantum | Coeficient | Cuantum |
| familia cu 1 copil | 0.164 x ISR | 82 lei | 0.150 x ISR | 75 lei |
| familia cu 2 copii | 0.328 x ISR | 164 lei | 0.300 x ISR | 150 lei |
| familia cu 3 copii | 0.429 x ISR | 246 lei | 0.450 x ISR | 225 lei |
| familia cu 4 copii şi mai mulţi | 0.656 x ISR | 328 lei | 0.600 x ISR | 300 lei |

|  |
| --- |
| Familia formată din persoana singură si copii aflati în îngrijirea acesteia(**alocaţia** **monoparentală**) |
| Venit net mediu lunarpe membru de familie între : | 0 lei   şi   200 lei | 201 lei   şi   530 lei |
| Coeficient | Cuantum | Coeficient | Cuantum |
| familia cu 1 copil | 0.214 x ISR | 107 lei | 0.204 x ISR | 102 lei |
| familia cu 2 copii | 0.428 x ISR | 214 lei | 0.408 x ISR | 204 lei |
| familia cu 3 copii | 0.642 x ISR | 321 lei | 0.612 x ISR | 306 lei |
| familia cu 4 copii şi mai mulţi | 0.856 x ISR | 428 lei | 0.816 x ISR | 408 lei |
|  |  |  |  |  |

 **CATEGORIILE DE VENITURI CARE NU SUNT LUATE IN CALCUL LA STABILIREA VENITULUI NET/MEMBRU DE FAMILIE**

- sumele provenite din alocaţia pentru susţinerea familiei;
- sumele provenite din alocaţia de stat;
- bugetul personal complementar al persoanelor cu handicap;
- ajutoarele de stat acordate producătorilor agricoli;
- bursele de studiu şi cele sociale, precum şi bursele acordate în cadrul Programului naţional de protecţie socială “Bani de liceu”;
- veniturile obţinute din activităţile cu caracter ocazional desfăşurate de zilieri în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare.

 **ACTE NECESARE DEPUNERII DOSARULUI DE AJUTOR SOCIAL**

* Cerere şi declaraţie pe propria răspundere pentru acordarea ajutorului social;
* Acte doveditoare privind componenţa familiei:

**Actele necesare privind componenta familiei pentru cetăţenii români:**
- B.I.(buletin identitate) sau  C.I. (carte de identitate) sau C.I.P (carte de identitate provizorie)

**Actele necesare privind componenta familiei pentru cetăţenii străini sau apatrizi**
- C.I. - carnet de identitate
- Livret de familie
- D.I. - document de identitate
- Certificate de naştere ale copiilor;
- Certificat de căsătorie;
- Certificat deces;
- Hotărâre definitivă de încuviinţare a adopţiei, de încredinţare sau plasament familial al minorului, mandatul poştal în care se specifică cuantumul alocaţiei de întreţinere primită de la Agenţia pentru Prestaţii Sociale a Municipiului Bucureşti;
- Actul din care să rezulte calitatea solicitantului de tutore sau curator;
- Adeverinte de elev cu precizarea numarului de absente nemotivate din ultimul semestru scolar incheiat, nota la purtare si mentiunea repeta/nu repeta; daca repeta, se va mentiona motivul, iar in caz de motiv medical, se va atasa copie dupa certificatul/documentul medical;;
- Acte din care să rezulte încadrarea în categoria persoanelor cu handicap accentuat sau grav, gr. I sau gr. II de invaliditate pentru persoanele aflate în întreţinere ;
- Actul doveditor privind proprietatea, contract de închiriere locuinţă fond de stat sau chiriaş la proprietar + schiţa locuinţei;
- În cazul divorţului cu copii încredinţaţi se va prezenta hotărârea judecătorească privind pensia de întreţinere;

- In cazul uniunii consensuale/concubinaj, se vor prezenta si documente referitoare la partener;

- Certificat de atestare fiscala de la Finantele Publice Locale (de domiciliu), pentru ambii soti/parteneri si copiii adulti necasatoriti, care locuiesc cu familia;
- Adeverinta de la Registrul agricol, pentru ambii soti/parteneri si copii adulti necasatoriti, care locuiesc cu familia;
- Adeverinta de venit de la Administratia Finantelor Publice, pentru ambii soti/parteneri si copiii adulti necasatoriti, care locuiesc cu familia, atat pentru anul in curs, cat si pentru anul anterior;

**CONDITII DE ACORDARE**

Cererea şi declaraţia pe propria răspundere, precum şi celelalte acte doveditoare privind componenţa familiei şi veniturile realizate, se înregistrează la primaria Oarta de Jos .
Pentru soluţionarea cererii privind acordarea ajutorului social, se va afectua ancheta socială la domiciliul său, după caz la reşedinţa solicitantului, ori la locul desemnat de solicitant în cazul celor fără locuinţă.

Acordarea sau, după caz, neacordarea dreptului la alocatie pentru sustinerea familiei se face prin dispoziţia scrisă a primarului. În vederea urmăririi respectării condiţiilor de acordare a dreptului la ajutorul social, se efectuează anchete sociale la interval de 6 luni.
Familiile şi persoanele singure care au în proprietate cel puţin unul dintre bunurile cuprinse în această listă nu beneficiază de alocatie pentru sustinerea familiei:

**LISTA BUNURILOR ce conduc la excluderea acordării ajutorului social**

|  |
| --- |
| **Bunurii mobile** |
| 1 | Clădiri  sau alte spaţii locative în afara locuinţei de domiciliu şi a anexelor gospodăreşti |
| 2 | Terenuri de împrejmuire a locuinţei şi curtea aferentă şi alte terenuri intravilane care depăşesc 1.000 mp în zona urbană şi 2.000 mp în zona rurală |
| **Bunuri mobile\*** |
| 1 | Autoturism/Autoturisme şi/sau motocicletă/motociclete cu o vechime mai mică de 10 ani, cu excepţia celor adaptate pentru persoanele cu handicap ori destinate transportului acestora sau persoanelor dependente, precum şi pentru uzul persoanelor aflate în zone greu accesibile |
| 2 | Mai mult de un autoturism/motocicletă cu o vechimemai mare de 10 ani |
| 3 | Autovehicule: autoutilitare, autocamioane de oricefel cu sau fără remorci, rulote, autobuze, microbuze |
| 4 | Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc în Rezervaţia Biosferei „Delta Dunării“ |
| 5 | Utilaje agricole: tractor, combină autopropulsată |
| 6 | Utilaje de prelucrarea gricolă: presă de ulei, moară de cereal |
| 7 | Utilaje de prelucrat lemnul: gater sau alte utilaje de prelucrat lemnul acţionate hidraulic, mechanic sau electric |
| \*) Aflate în stare de funcţionare |
| **Depozite bancare** |
| 1 | Depozite bancare cu valoare de peste 3.000 lei |
| **Terenuri/animale şi/sau păsări** |
| 1 | Suprafeţe de teren extravilan, animale şi păsări a căror valoare netă de producţie anuală depăşeşte suma de 1.000 euro pentru persoana singură, respective suma de 2.500 euro pentrufamilie |

  NOTĂ: Deţinerea unuia dintre bunurile menţionate conduce la excluderea acordării alocatiei pentru sustinerea familiei.